o
Tervetuloa Café Raamatun pariin.
Puhumme tänään erittäin mielenkiintoisesta aiheesta:
Mitä ihmettä Jumala tekee maailmassa?
Vieraanani on Johan Candelin. Tervetuloa! -Kiitos.
Sinä olet rovasti, Marttyyrikirkon ystävien puheenjohtaja, olet myös -
herätyskristittyjen puolestapuhuja Maailman evankelisessa Allianssissa.
Toimit siinä roolissa YK:ssa.
Maailman evankelinen Allianssi edustaa 160 miljoonaa kristittyä,
130:ssä maassa.
Sinulla on ainutlaatuinen mahdollisuus nähdä maailman tilanne.
Voit matkustaa ympäri maailmaa ja tavata kristittyjä ihmisiä.
Mitä erityisiä trendejä näet maailmassa kun työskentelet YK:ssa -
ja eri hallitusten kanssa eri puolilla maailmaa?
Mitkä trendit ovat nyt voimassa?
On paljon eri trendejä, jotka ovat erilaisia toisiinsa verrattuna.
Mainitsen viisi trendiä, jotka ovat mielestäni hyvin mielenkiintoisia.
Ensimmäinen trendi epäilemättä on islamin ja länsimaiden välinen -
vastakkainasettelu. En sano islamin ja kristillisen maailman välillä.
Koska on suuri kysymysmerkki, jos Eurooppa enää on kristitty maanosa.
Muslimimaissa kaikki perustuu uskontoon.
Länsimaissa yhä vähempi perustuu uskontoon.
Näiden välinen ristiriita lisääntyy koko ajan.
On molemminpuolisia väärinkäsityksiä ja pelkoja.
Heidän välilään on aivan liian vähän keskustelua.Tämä lisääntyy.
Toinen mielenkiintoinen trendi on maailman macdonaldstaminen.
Se tarkoittaa, että ensimmäisen kerran maailman historiassa olemme -
tilanteessa, jossa nuoret Kiinassa, Suomessa, Bulgariassa, Argentiinassa -
kuuntelevat samaa musiikkia, katsovat samoja elokuvia, heillä on saman -
merkkiset kengät, aurinkolasit, mopedit, autot...
Ensimmäisen kerran maailman historiassa meillä on -
yleismaailmallinen nuorisokulttuuri, joka on sama kaikkialla.
Se voi olla hyväkin, mutta haittapuolena tässä on se, että -
tämä kulttuuri antaa vastauksen tärkeimpään kysymykseen -
ihmisen elämässä: Miksi minä olen olemassa?
Tämä kulttuuri antaa vastaukseksi: Sinä elät ostaaksesi.
Jotakin puuttuu. Jos ostat vielä tämän, täytät tyhjyyden sydämessäsi.
Kun ostat sen, ei tyhjyys häviä. Sinun pitää ostaa vielä tämä.
Aivan kuin aasi jahtaisi varjoja edessään porkkana kepin päässä.
Niin nuori sukupolvi jahtaa elämän tarkoitusta.
Kolmas trendi on, että meillä on yhä enemmän
köyhiä yhä useammassa maassa.
Myös rikkaimmassa maissa meillä on paljon köyhiä.
Neljäs trendi minkä näen, on uskontojen paluu.
Tämä on suuri yllätys. Länsimaiset sosiologit ja muut arvoivat aivan -
väärin tilanteen. Neljäkymmentä vuotta sitten he sanoivat: -
Kolmen - neljänkymmenen vuoden päästä uskonnolla ei ole mitään virkaa.
Maailma on Suomea tuhat kertaa suurempi.
Maailma on ihan erilainen kuin Suomi.
Maailma ei ole suurempi versio Suomesta.
Jos katsomme konflikteja: Iran, Israel, Gasa, Länsiranta, -
Sudan, Afganistan, USA, Pakistan, Intia. Kaikissa näissä -
on mukana uskonto. Tämä on johtanut viidenteen trendiin.
Se on Euroopan maallistuminen.
Ei vain se, että kirkot menevät taaksepäin. Yhä harvempi kutsuu -
itseään uskovaksi kristityksi.
Kun uskonto on tehnyt paluuta niin monessa konfliktissa, se on -
johtanut myös siihen, että viha on noussut kristillisyyttä vastaan.
Yhä useampi sanoo: Tuossa näkee mihin uskonto johtaa.
Tuosta näkee miten paljon ongelmia syntyy uskonnollisista ihmisistä.
Tämä on uutta ja se vain vahvistuu. Elämme suurten haasteiden keskellä.
Yksi aivan uusi asia on, että tietyt ihmiset, jotka ovat kuuluisia -
kaikkialla, haluavat tehdä jotakin tilanteille, joita he näkevät.
Mielenkiintoista on se, miksi he haluavat tehdä jotakin.
Voitko kertoa jotakin tästä?
Otetaan yksinkertainen kuva. Ajatellaan suurta kalliota.
Ihmisiä tönäistään alas kalliolta. He putoavat maahan.
He loukkaantuvat pahasti, ehkä kuolevatkin.
Jos näemme tällaisen ristiriidan tai tällaista kärsimystä, meillä on-
raportteja, mitkä kertovat, että ihmisiä putoaa kalliolta.
Ne, jotka makaavat maassa, saavat sairashoitoa, lääkkeitä, ruokaa...
On paljon järjestöjä, jotka pitävät huolta kärsivistä.
Luulen, että yhä useamman tunnetun kristityn mielestä paras tapa olisi -
olisi rakentaa aita ylös kalliolle, jotta ihmisiä ei voi töniä alas.
Toisin sanoen ehkäistä ristiriitoja, ennen kuin niistä tulee sellaisia -
että ihmisiä kuolee ja aiheuttaa ihmisille kärsimyksiä.
Paljon on aktiivisia kristittyjä eri kirkoissa, jotka tekevät tätä.
Esimerkiksi Jimmy Carter USA:n entinen presidentti.
Hän on tehnyt valtavasti työtä, auttaakseen kärsiviä ihmisiä -
eri puolilla maailmaa. Hän on jo melko vanha - lähestyy 80:aa.
Hän matkustaa joka vuosi kuukaudeksi köyhään maahan ja rakentaa itse -
käyttäen omaa vasaraa ja nauloja, taloja asunnottomille ihmisille.
Hän saanut tuhansia ihmisiä pois vankiloista,missä heitä on kidutettu.
Hän on myös pyhäkouluopettaja. Tämän hän tekee kristinuskonsa pohjalta.
Toinen henkilö on Kjell Magne Bondevik, Norjan entinen pääministeri.
Hän tekee paljon töitä ristiriitojen ratkaisemiseksi.
Hän on vihitty luterilainen pappi.
Hän työskentelee Oslosta käsin.
Toinen henkilö on Nobelin palkinnon saanut arkkipiispa Desmond Tutu.
Hän on Etelä-Afrikassa. Hän teki uskomattoman hienoa työtä -
valkoisten ja mustien välisessä suhteiden parantumisprosessissa.
Sitten Martti Ahtisaari on puhunut myönteisesti lähetystyöstä, -
äskettäin Lähetyksen juhlatilaisuudessa.
Sitten meillä on Tony Blair, joka on siirtynyt katoliseen kirkkoon.
Hän on aloittanut hyvän ja vahvan työn estääkseen ristiriitoja.
Hän sanoo, että hän lukee raamattua joka päivä, hän rukoilee joka päivä.
Mitä hän nyt tekee, hän haluaa tehdä sen Jumalan kunniaksi.
Tämä on aika mielenkiintoista, eikä tätä usein mainita massamediassa.
Kolme näistä nobelin palkinnon saaneista ja muista tekevät sen -
kristinuskonsa tähden.
Olet itse myös mukana työssä muunmuassa Sudanissa.
Hallitus pyysi sinua tulemaan auttamaan.
Voitko kertoa tästä työstä?
Tämä on hyvin pieni ja vaatimaton tehtävä.
Mutta haluan tehdä sen ilolla.
On tärkeää, että me teemme sen pienen mitä voimme, -
oikealla asenteella ja motiivilla.
Antaa isojen poikien hoitaa isot tehtävät.
Tehtäväni on käyttää niitä kontakteja, joita minulla on.
Rauhansopimus kirjoitettiin Pohjois- ja Etelä-Sudanin välillä 2005.
Rauhanomaiset vaalit on aikomus toteuttaa uudestaan 2011.
Etelä-Sudan äänestää silloin, jos heistä tulee itsenäisiä vai ei.
On vahvoja voimia, jotka haluavat maan ajautuvan taas sisällissotaan.
Tehtävä, jossa minulla on pieni rooli, on katsoa, että vaalit toteutuvat -
eikä syty uutta sisällissotaa. Tapasin hallituksen Etelä-Sudanissa.
Sanot pieni tehtävä. Nyt joku voi ajatella: Jimmy Carter ja muut -
superjulkkikset, he voivat tehdä jotakin.
Mitä minä voin tehdä tavallisena ihmisenä?
Mitä yhden ihmisen panos voi merkitä miljoonille ihmisille?
Onko sinulla esimerkkiä, että yhden ihmisen panos on merkinnyt-
siksi, että hän on ollut uskollinen omassa tehtävässään?
Ei minulla on yhtä esimerkkiä, mutta minulla on kaksi.
Ensinnäkin meidän pitää rukoilla heidän puolestaan, kenellä on -
tehtävänä toimia sovittajina, rauhan puolesta ja estää naisten raiskaukset
estää lapsia menettämästä vanhempiaan ja niin edelleen.
Se on todella tärkeää työtä. Ne merkitsevät meille enemmän
kuin että ovat vain uutisia. Haastan meidät kaikki siihen, kun näemme
uutisissa Tony Blairin, Ahtisaaren tai muun, muutamme sen rukoukseksi.
Jumala antaa meille tarvitsemamme viisauden. Ensimmäinen esimerkki -
historiasta on aika mullistava. Puhumme Euroopan unionista.
Puhumme siitä, mikä etuoikeus on asua Euroopassa. Meillä on ollut -
rauha 40-luvulta lähtien. Me voimme evankelioida ja käydä kirkossa.
Sitä, mitä melkein kukaan ei tiedä, on, että perustan laski Euroopan -
unioniin ja Euroopan hyvinvointiin luterilainen pastori Frank Buchman.
Hän kokosi vuosina 1946-1948 viisi tuhatta johtavaa ranskalaista ja -
saksalaista tekemään sovintoa toisen maailmansodan jälkeen.
Saksa oli raunioina. Ei ollut mitään sellaista kuin saksalainen passi.
Saksa oli miehitettynä. Saksalaista valtiota ei ollut olemassa.
Voittajavaltio Ranska oli ollut Saksan miehittämänä.
Ranska oli täynnä vihaa Saksaa kohtaan.
He eivät keskustelleet keskenään.
Kirkot Saksassa ja Ranskassa eivät pyrkineet korjaamaan tilannetta.
Se oli ratkaisevaa Euroopan tulevaisuutta ajatellen.
Buchman järjesti linnan Sveitsissä Cauxissa, lähellä Montreuxia.
Hän järjesti sinne kokouksia, kahdeksi päiväksi, viikoksi.
Siellä luettiin raamattua ja rukoiltiin yhdessä.
Annettiin toisillensa anteeksi, tunnustettiin synnit.
Kokoonnuttiin pienissä ryhmissä. Kuunneltiin Jumalaa.
Siellä eheytyi 3000 saksalaista ja 2000 ranskalaista.
Hallituksen ministerit molemmilta puolilta.
Ammattiliittojen johtajat.
Saksan ja Ranskan journalistit.
Saksan ja Ranskan teollisuusjohtajat.
Siellä oli Kondrad Adenauer ja Schuman, Ranskan pääministeri.
Siellä tavattiin Jeesuksen nimessä.
Siellä aloitettiin käydä läpi prosessia, joka johti johonkin -
mikä kuulostaa hyvin raskaalta: Hiili-ja teräsliiton perustamiseen -
Saksan ja Ranskan välille.
Tämä pystyttiin perustamaan, koska nämä johtajat olivat tavanneet.
Tämä oli alku Euroopan Unionille, missä tänä päivänä olemme.
Tuskin kukaan mainitsee Buchmania, mutta tämä on yksi esimerkki.
Toinen esimerkki on Pakistanissa.
Shahbaz Bhatti, joka vaikutti myös Cafe Raamatussa jokin aika sitten.
Hän on työskennellyt hyvin rohkeasti.
Hän on kävi Suomessa ja tapasi Ahtisaaren ja ulkoministeri Stubbin.
Hän saanut pelottoman työnsä vuoksi saanut aikaan lain, jossa 5 %:lle -
kristitylle taataan työtä valtionhallinnossa ja viroissa.
Aikaisemmin ei ollut mitään takuuta. Kristityt olivat kadunlakaisijoita.
He pesivät vessoja. He kysyivät: Miksi laittaisimme lapsemme kouluun?
Emme kristittyinä saa työtä. Nyt laki määrittää, että 5 % valtion -
viroista täytetään kristityillä tai muilla vähemmistöillä.
Se on toinen esimerkki ja hän sanoi itse täällä ohjelmassa, että
hän tekee sen, koska tämän on hänen tapansa palvella Jumalaa.
Toteuttaa uskoaan niin, että sana muuttuu lihaksi.
On hämmästyttävää, mitä Jumala voi yhden ihmisen kautta tehdä
He ovat rohkaisevia esimerkkejä meille kaikille.
Miten sinä näkisit tulevaisuuden? Oletko positiivinen vai negatiivinen?
Meillä on Länsi-Euroopassa syvä vakaumus, että kaikki filmit -
loppuvat "Happy End":iin. Kaikki loppuu "Happy End":iin.
Lopuksi kaikki kääntyy hyväksi.
Se riippuu siitä, kuinka me näemme sen ja kenelle me puhumme.
Heille, jotka uskovat Jeesukseen ja elävät uudestisyntynyttä elämää -
tämän maailman sulkemisen aika merkitsee taivaallisen -
valtakunnan avautumista. Täydessä ulottuvuudessa.
Me puhumme lopusta, mutta se loppu on oikeastaan vain alku parempaan.
Ennen kuin olemme tuossa tilanteessa, joudumme käymään läpi monta kriisiä.
Tulevaisuutta voi arvioida monella tapaa. Yksi tapa on katsoa, että
kaikki kasvaa. Kaikki kasvaa luonnossa.
Kaikki kasvaa myös maailmassa ja yhteiskunnassa.
Paha kasvaa, mutta hyvä kasvaa myös.
Kriisiaikoina ihmisten pahimmat ja parhaimmat puolet tulevat esille.
Toinen asia, mitä tulemme näkemään, on: reaktiot synnyttävät reaktioita.
Kun jotakin tehdään, nousee sille vastareaktio.
Euroopan Unioni on yksi toimi ja nationalismi nousi sille reaktiona.
Kolmas asia, mikä on huolestuttavaa, kutsun sitä kiehuvaksi kattilaksi -
Siis, jos liedellä kiehuu tarpeeksi kauan, kiehuu se pian yli.
Sen tietää jokainen mies, joka on keittänyt puuroa.
Kun ihmisiä ruokitaan vihalla, yli kiehuu väkivaltaa.
Tämän näemme monessa maassa, missä kristittyjä vainotaan.
Tärkein perusta tulevaisuudelle on tietysti Raamattu ja mitä Raamattu -
sanoo tulevaisuudesta.
Se on paras suunnistuskompassi, kun menemme epävarmaan tulevaisuuteen.
Jos ajattelemme Suomea ja Länsimaita, mitkä ovat tärkeimmät muutokset -
mitä on tulossa seuraavaksi?
Monet asiat tulevat muuttumaan.
Yksi sellainen asia ja ajattelen sitä myös haasteena -
seurakunnalle, vakituiset työpaikat tulevat olemaan hyvin harvinaisia.
Tulee paljon sellaista, että helposti sisään ja helposti ulos.
Lyhyitä, ajallisesti sidottuja, työpaikkoja.
Tämä luo pelkoa. Seurakunnan haasteena on -
osoittaa olevan muitakin arvoja, kuin taloudelliset arvot.
Tämä on hyvin tärkeää.
Toinen asia on, että perhekuva muuttuu hyvin paljon.
Paljon lapsia kasvaa toisen äidin tai kolmannen isän kanssa.
Jos meillä on palapeli, emmekä tiedä yhtään, miltä palapeli näyttää.
Meillä on paljon nuoria, jotka eivät tiedä, kuinka toimiva perhe toimii.
Kun he muodostavat parin, menevät tai eivät mene naimisiin, on selvää -
etteivät he tiedä, millaiselta palapelin tulisi näyttää.
Perhe ja perhekuva. Meille kaikille on hyvin tärkeää -
kuinka meillä on asiat kotona.
Tämä johtaa eksymiseen.
Meillä on noin 40 000 nuorta Suomessa,
jotka ovat pudonneet systeemistä.
He ovat jossakin, mutta kukaan ei tiedä varmasti missä.
He tekevät jotakin, mutta kukaan ei tiedä varmasti missä.
Nämä ovat suuria haasteita kaikille evankeliumia eteenpäin vieville.
Kun kristittynä seurakuntana seisomme näiden haasteiden edessä -
kuinka tärkeää sinulle on se, että olemme avoimia
Jumalan johdatukselle?
Kuinka voimme löytää Jumalan johdatuksen?
Niin paljon kuin saammekin olla kiitollisia lisääntyvän tietämyksen -
vuoksi, siinä on myös suuri vaara.
Nimittäin, että me luotamme siihen tietoon, mitä meillä on.
Mitä enemmän meillä on tietoa, tai hankimme sitä inhimillisesti -
sitä vähemmän olemme riippuvaisia Jumalasta.
Se on hyvin vaarallista. Sen ei pitäisi olla niin.
Me olemme täysin riippuvaisia Jumalasta.
Voin kertoa esimerkin omasta elämästäni.
Kun aloitin työskentelemään kansainvälisten asioiden kanssa.
Olin koonnut ryhmän parlamentaarikkoja ja -
muita, jotka halusivat olla proaktiivisia.
He halusivat olla rakentamassa aitaa, ettei kukaan putoaisi.
Ensimmäinen kokouksemme olisi Amerikassa, Washingtonissa.
Menin sinne sukulaisteni kautta, jotka asuvat Minneapolisissa.
Tulin Minnepolisiin kovin väsyneenä lauantai-aamuna.
Isäntäni kertoi, että sinä iltana on kokous luterilaisessa kirkossa.
Se olisi vain 50 kilometrin päässä.
Hän oli päättänyt, että minä matkustaisin sinne.
En ollut yhtään pirteä. Mutta koska hän oli järjestänyt sen, ajoin sinne.
Siellä oli noin sata ihmistä. Päivän aiheena oli: Kuinka otamme vastaan -
ulkomaalaiset Minneapolisiin? Minua ei aihe kiinnostanut yhtään.
Rukoilin Jumalaa ja sanoin: Miksi olen täällä, jos palvelen Sinua?
Ymmärsin, että ehkä Jumalalla on jotakin meneillään ja pyysin anteeksi.
Sitten tuli kahvitauko.
Vasemmalla puolellani istui mies, joka oli kotoisin Aasiasta.
Hän sanoi: Voimmeko mennä puhumaan kellariin?
Menimme alas kellariin. Hän sanoi: Olen rukoillut kaksi viikkoa sitä,
että Jumala näyttäisi kanavan ja mahdollisuuden.
Tulen pienestä kansanryhmästä Aasian maasta, jossa on kommunistinen -
diktatuuri. Meitä, 5000 miestä lisäksi naiset ja lapset, vainotaan.
Me olemme keskellä viidakkoa ja meitä vainotaan, koska autoimme -
amerikkalaisia Vietnamin sodan aikoihin.
Olemme etsineet kontaktia, joka saisi äänemme kuuluviin.
Meillä on päätös, että ensi viikolla julistamme pienen alueen itsenäiseksi.
Sanoin, että teidät ammutaan muutaman tunnin kuluttua siitä.
Hän sanoi, ettei se haittaa. He jo nyt käyttävät myrkkyä puihin.
Kun me syömme hedelmiä, lapset tulevat sokeiksi, -
saamme ihottumaa ja kuolemme. Kuolemme mieluummin taistellen.
Rukoilimme yhdessä kellarissa Minneapolisissa.
Tunsin, että Jumala puhui, että minun piti sanoa hänelle: Jos -
saatte puhua ulkoministerille Washingtonissa, jos lupaamme -
ottaa asian esille Punaisessa Ristissä, voitteko luopua -
päätöksestä ryhtyä asetoimiin?
Hän sanoi: Minä soitan. Seuraavana päivänä hän soitti.
Hän sanoi: Me suostumme.
Tulimme Washingtoniin. He saivat tavata kaksi ulkoministeriä.
He olivat siellä koko päivän. Otimme asian esille Punaisen Ristin kanssa.
Vuosi sitten puhuin hänen kanssaan. Hän sanoi, ettei kukaan ole enää -
viidakossa. Olemme paenneet maasta pienissä ryhmissä.
Meitä on Thaimaassa, Länsi- Euroopassa, Australiassa pakolaisina.
Näin ihmiset voitiin pelastaa. Se oli Jumalan armoa.
Se oli Jumalan johdatusta. Näin rajoittamattomasti Hän voi toimia.
Tämä on esimerkki myös siitä, miten meistä voi tuntua, ettei tällä ole -
mitään tarkoitusta. Istun täällä ja aika vain kuluu.
Mutta Jumala voi tehdä jotakin ratkaisevaa. -Aivan niin.
On tärkeää, että sellaisten ajatusten jälkeen pyydämme anteeksi.
En luota Sinuun Jumala. Sinä voit tehdä mitä vain tässä tilanteessa.
Näytä minulle, mitä minun pitää tehdä.
Kun me kuuntelemme, Jumala puhuu. Kun tottelemme, Jumala toimii.
On tärkeää olla avoin Jumalan johdatukselle tulevaisuudessa.
Mitä muuta pidät tärkeänä kristitylle näiden isojen haasteiden edessä?
Toinen asia, mikä on tärkeää: Emme saa hävetä uskoamme.
Emme saa vetäytyä ja sanoa: anteeksi, että uskomme Jeesukseen.
Meidän pitää olla nöyriä, mutta meidän pitää rohkeasti todistaa -
Jeesuksesta. Olen hämmästynyt, että yhteiskunnan yleisissä -
keskusteluissa on poikkeus, jos joku mainitsee uskonsa tai Jeesuksen.
Jeesus ei häpeä meitä, joten emme saa hävetä Jeesusta.
Meidän aikamme huutaa selkeää, pehmeää, viisasta ja -
voimakasta todistusta tiestä, jonka Jeesus on aukaissut meille kaikille.
Yksi tärkeä asia tulevaisuutta varten on tehdä yhteistyötä.
Tottakai. Monet ovat kertoneet Venäjältä, että ensimmäisen -
kerran kun he rukoilivat toisten pastorien kanssa, oli vankileirillä.
Niin kauan, kun he olivat vapaita, he eivät tavanneet.
On tärkeää ymmärtää Jumalan valtakunnan ulottuvuudet.
Kaikki Jumalan valtakunnassa ovat veljiämme ja sisariammme.
Sillä, missä kirkossa he käyvät sunnuntaisin, on pienempi merkitys.
Tärkeämpää on, että seuraamme Kristusta.
Sinä olet nähnyt itse paljon, myös kärsimystä.
Kuinka voi välttää tulemasta kyyniseksi tai katkeraksi -
kun kohtaa kaikenlaista pahaa?
Tekemällä hyvää.
Jos asetumme katsojan rooliin, näemme mitä tapahtuu.
Alakuloisuus valtaa meidät hyvin pian.
Jos olemme kiireisiä hyvän tekemisessä, tehdä se vähä -
minkä osaamme. Auttaa muuttamaan yhden ihmisen elämä.
Keskitämme ajatuksemme, huomiomme -
siihen, mikä on hyvää.
Muistakaamme Jeesuksen sanat yhdelle opetuslapsista -
kun Hän kohtasi heidät rannalla:
Mitä se sinuun koskee? Seuraa sinä minua.
Kun kysymme Jeesukselta, mitä ihmettä tuolla ja tuolla tapahtuu?
Jeesus vastaa: Leif, Johan, mitä se sinuun koskee? Seuraa sinä minua.
Lopuksi. Johan, olet marttyyrikirkon ystävien puheenjohtajana aktiivinen -
matkustat ympäri maailmaa. Käytät paljon omaa aikaasi matkustamiseen.
Sinun pitää olla paljon poissa rakkaiden omaistesi luota.
Mikä on perimmäinen motivaatiosi vaikuttaa Jumalan valtakunnassa?
On vaikeaa analysoida itseään syvällisesti.
Yksi on se, että olen äärimmäisen kiitollinen Jumalalle, että olen -
saanut kasvaa kristillisessä, papin kodissa Pohjanmaalla.
Kristityt vanhemmat ja kristitty vaimo.
Lapset haluavat olla kristittyjä.
Kaikista kiitollisin olen siitä, mitä Jeesus on tehnyt ristillä.
Hän on tehnyt sen myös minun, suuren syntisen puolesta.
Syntien anteeksiantamus. - Ehdottomasti
Se on kaiken sen ydin, mikä vaikuttaa kiitollisuuteen.
Se on ainut mikä on voimassa, kun koittaa viimeinen päivämme.
Kukaan muu ei voi sitä tarjota. Sen olet nähnyt matkoillasi.
Eikä ole väliä ihmisten mielipiteistä tai mitä lehdet kirjoittavat.
Kiitoksia Johan Candelin, että jaoit meille kokemuksiasi.
Jumala siunatkoon sinua työssäsi. -Kiitos.
Rakkaat katselijat, kiitos kun olitte kanssamme mukana.
Miten valtavan lahjan olemme saaneet, kun olemme oppineet -
tuntemaan Jumalan rakkauden.
Avatkaamme sydämemme, että edes pieni pisara siitä rakkaudesta voi -
kulkea eteenpäin elämässämme lähimmäisillemme.
Jumala siunatkoon sinua ja siunausta viikkoosi.
Näemme viikon päästä Café Raamatussa.
Suomennos: Virpi Heikkinen